**Lukácsházi Óvodafenntartó Társulás**

**Társulási Tanácsa**

**LH/153-1/2023. szám**

**Hozott határozatok:**

1/2023. (I. 30.) Lukácsházi Gyöngyház Óvoda, Bölcsőde és Konyha 2023. évi költségvetése

2/2023. (I. 30.) Lukácsházi Óvodafenntartó Társulás 2023. évi költségvetése

3/2023. (I. 30.) Lukácsházi Gyöngyház Óvoda, Bölcsőde és Konyha 2023. évi nyári leállása

4/2023. (I. 30.) Óvodai, Bölcsődei beíratás időpontjának meghatározása

5/2023. (I. 30.) Bölcsődei gondozás szolgáltatási önköltségének megállapítása

6/2023. (I. 30.) Bölcsődei gondozás intézményi térítési díjának megállapítása

7/2023. (I. 30.) Társulás 2022. évi költségvetésének módosítása

**J E G Y Z Ő K Ö N Y V**

**Készült:** Lukácsházi Óvodafenntartó Társulás Társulási Tanácsának 2023. január 30-án tartott üléséről.

**Az ülés helye:** Lukácsháza, Tanács u. 12. – Közösségi Ház

**Jelen voltak:** Virág János társulási tanács elnöke

Tóth Árpád társulási tanács elnökhelyettese

Szerdahelyi-Bánó Irén társulási tanács tagja helyett Hock-Sirson András alpolgármester

Kollarits Kornél társulási tanács tagja

Joó Tamás társulási tanács tagja

Tóth Szabolcs társulási tanács tagja (6 fő)

**Igazoltan távol:**

Májerhoffer Attila társulási tanács tagja

**Tanácskozási joggal jelen volt:**

dr. Czenki Balázs jegyző

dr. Bende Katalin aljegyző

Horváthné Szilvágyi Beáta intézményvezető

(Jelenléti ív csatolva a jegyzőkönyvhöz)

**1. Napirend tárgyalása előtt**

**Virág János** elnök köszöntötte a megjelenteket. Megállapította, hogy a társulási tanács ülése határozatképes. Javasolta, hogy a napirendet az alábbiak szerint fogadják el.

**Napirend:**

1. Lukácsházi Gyöngyház Óvoda, Bölcsőde és Konyha 2023. évi költségvetésének elfogadása

Előadó: Virág János elnök

1. Lukácsházi Óvodafenntartó Társulás 2023. évi költségvetésének elfogadása

Előadó: Virág János elnök

1. Lukácsházi Gyöngyház Óvoda, Bölcsőde és Konyha 2023. évi nyári leállás meghatározása

Előadó: Virág János elnök

1. Lukácsházi Gyöngyház Óvoda, Bölcsőde és Konyha 2023. évi beiratkozás időpontjának meghatározása

Előadó: Virág János elnök

1. Lukácsházi Gyöngyház Óvoda, Bölcsőde és Konyha intézményben bölcsődei gondozás szolgáltatási önköltségének meghatározása

Előadó: Virág János elnök

1. Lukácsházi Gyöngyház Óvoda, Bölcsőde és Konyha intézményben bölcsődei gondozás intézményi térítési díjának meghatározása

Előadó: Virág János elnök

1. A Lukácsházi Óvodafenntartó Társulás 2022. évi költségvetésének módosítása

Előadó: Virág János elnök

A tanács tagjai a javaslattal egyetértettek és a napirendet a fentiek alapján fogadták el.

**1. Napirend tárgyalása**

***Lukácsházi Gyöngyház Óvoda, Bölcsőde és Konyha 2023. évi költségvetésének elfogadása***

**Előadó:** Virág János elnök

(Előterjesztés csatolva a jegyzőkönyvhöz)

**Virág János** elnök ismertette az előterjesztést, az intézmény költségvetésének sarokszámait. Elmondta, hogy a költségvetés jelentősen emelkedett a tavalyi évhez képest. A Lukácsházi Gyöngyház Óvoda, Bölcsőde és Konyha 2023. évi költségvetése összesen 191.263.582 Ft, a tervezett bevétel 53.807.000 Ft. Az intézménynek 29 aktív dolgozója van, üres álláshely nincs, 2 álláshely fog változni az idei évben. Az intézményben 2022. évben 14.820.251 Ft pénzmaradvány keletkezett. Elmondta, hogy a szabadság saját megtakarításból fizethető ki, intézménymegtakarításból kell finanszírozni, vagy a szabadságokat kell kiadni. A pénzmaradvány terhére a többit engedélyezik, 350.000 Ft a gyermek WC-k elosztó paneljeinek cseréjére, 1.000.000 Ft a csoportszobák, tornaterem világításának modernizálására, lámpatestek LED-es megoldásra való cseréjére.

Kérdés, hozzászólás nem volt.

A társulási tanács 6 igen szavazattal meghozta határozatát.

**1/2023. (I. 30.) számú határozat**

A Lukácsházi Óvodafenntartó Társulás Társulási Tanácsa a Lukácsházi Gyöngyház Óvoda, Bölcsőde és Konyha 2023. évi költségvetését az előterjesztés szerinti tartalommal elfogadja.

Határidő: azonnal

Felelős: Virág János elnök

**2. Napirend tárgyalása**

***Lukácsházi Óvodafenntartó Társulás 2023. évi költségvetésének elfogadása***

**Előadó:** Virág János elnök

(Előterjesztés és határozati javaslat csatolva a jegyzőkönyvhöz)

**Virág János** elnök tájékoztatta a jelenlévőket a Lukácsházi Óvodafenntartó Társulás Társulási Tanácsának 2023. évi költségvetésének sarokszámairól, ismertette az előterjesztést. A társulás költségvetése 245.383.180 Ft. A Társulás 2023. évi költségvetésében dologi kiadás, 312.598 Ft került tervezésre, a dologi kiadást általában a bankköltség teszi ki. A pénzmaradványa 112.598 Ft. A Társulás működési kiadásaihoz a társult önkormányzatoknak 200.000 Ft összeggel kell hozzájárulni, lakosságszám arányában.

Javasolta a határozati javaslat elfogadását.

A társulási tanács 6 igen szavazattal meghozta határozatát.

**2/2023. (I. 30.) számú határozat**

A Lukácsházi Óvodafenntartó Társulás Társulási Tanácsának határozata a Társulás 2023. évi költségvetéséről.

Határidő: azonnal

Felelős: Virág János elnök

(Határozat csatolva a jegyzőkönyvhöz)

**3. Napirend tárgyalása**

***Lukácsházi Gyöngyház Óvoda, Bölcsőde és Konyha 2023. évi nyári leállás meghatározása***

**Előadó:** Virág János elnök

(Előterjesztés csatolva a jegyzőkönyvhöz)

**Virág János** elnök ismertette az intézmény nyári leállás javasolt időpontját:

Leállás tervezett időpontja az óvodában és a bölcsődében is: 2023. július 31-től augusztus 18-ig (3 hét).

A társulási tanács 6 igen szavazattal meghozta határozatát.

**3/2023. (I. 30.) számú határozat**

A Lukácsházi Óvodafenntartó Társulás Társulási Tanácsa a Lukácsházi Gyöngyház Óvoda, Bölcsőde és Konyha nyári leállását, az Óvodában és a Bölcsődében 2023. 07. 31-től – 2023. 08. 18-ig engedélyezi.

Határidő: értelemszerűen

Felelős: Horváthné Szilvágyi Beáta intézményvezető

**4. Napirend tárgyalása**

***Lukácsházi Gyöngyház Óvoda, Bölcsőde és Konyha 2023. évi beiratkozás időpontjának meghatározása***

**Előadó:** Virág János elnök

(Előterjesztés csatolva a jegyzőkönyvhöz)

**Virág János** elnök elmondta, hogy az óvodai beíratás idejének meghatározása hasonló a korábbi évekhez, az intézményvezető javaslatát támogatja, az intézmény gondoskodik majd a szülők értesítéséről. 2023/24-es tanévre szóló beiratkozás időpontjai: 2023. április 26., április 27., ezeken a napokon történne a bölcsődei előjegyzések felvétele is. Pótbeíratási nap: 2023. augusztus 15.

A társulási tanács 6 igen szavazattal meghozta határozatát.

**4/2023. (I. 30.) számú határozat**

A Lukácsházi Óvodafenntartó Társulás Társulási Tanácsa a Lukácsházi Gyöngyház Óvoda, Bölcsőde és Konyha intézményben a leendő bölcsődések és óvodások beiratkozásának időpontját 2023. április 26-ban és április 27-ben állapítja meg. A pótbeíratási nap időpontját 2023. augusztus 15-ben állapítja meg.

Határidő: beíratást megelőző 30. napig közzétételre

Felelős: Horváthné Szilvágyi Beáta intézményvezető

**5. Napirend tárgyalása**

***Lukácsházi Gyöngyház Óvoda, Bölcsőde és Konyha intézményben bölcsődei gondozás szolgáltatási önköltségének meghatározása***

**Előadó:** Virág János elnök

(Előterjesztés csatolva a jegyzőkönyvhöz)

**Virág János** elnök elmondta, hogy a szolgáltatási önköltséget a tárgyévre tervezett adatok alapján a tárgyév április elsejéig kell megállapítani, ez 2018. óta nem változott. Az előterjesztésben leírtak alapján javasolja megállapítani a bölcsődei ellátás önköltségét 1448 Ft/nap/ fő összegben.

A társulási tanács 6 igen szavazattal meghozta határozatát.

**5/2023. (I. 30.) számú határozat**

A Lukácsházi Óvodafenntartó Társulás Társulási Tanácsa a Lukácsházi Gyöngyház Óvoda, Bölcsőde és Konyha intézményben a bölcsődei gondozás szolgáltatási önköltségét 1448 Ft/nap/fő értékben állapítja meg.

Határidő: 2023. február 15.

Felelős: Virág János elnök

**6. Napirend tárgyalása**

***Lukácsházi Gyöngyház Óvoda, Bölcsőde és Konyha intézményben bölcsődei gondozás intézményi térítési díjának meghatározása***

**Előadó:** Virág János elnök

(előterjesztés csatolva a jegyzőkönyvhöz)

**Virág János** elnök ismertette az előterjesztést, elmondta, hogy a fenntartó köteles megállapítani az intézményi térítési díjat, amely a szolgáltatási önköltség és a központi költségvetésről szóló törvényben biztosított támogatás különbözete. A társulás határozatban előírhatja a 800 Ft/nap/fő intézményi térítési díjat, javasolja elfogadásra.

A rendeletalkotási jogkört Lukácsháza Község Önkormányzata gyakorolja.

A társulási tanács 6 igen szavazattal meghozta határozatát.

**6/2023. (I. 30.) számú határozat**

A Lukácsházi Óvodafenntartó Társulás Társulási Tanácsa a Lukácsházi Gyöngyház Óvoda, Bölcsőde és Konyha intézményben a bölcsődei gondozás intézményi térítési díját 800 Ft/nap/fő értékben állapítja meg.

Határidő: 2023. február 15.

Felelős: Virág János elnök

**7. Napirend tárgyalása**

***A Lukácsházi Óvodafenntartó Társulás 2022. évi költségvetésének módosítása***

**Előadó:** Virág János elnök

(Határozati javaslat és mellékletei csatolva a jegyzőkönyvhöz)

**Virág János** elnök ismertette az intézmény költségvetése módosításának indokoltságát. Elmondta, hogy Lukácsháza község Önkormányzat költségvetési rendelete nem tartalmazza a társulás költségvetését, a Társulási Tanács határozata tartalmazza.

A társulási tanács 6 igen szavazattal meghozta határozatát.

**7/2023. (I. 30.) számú határozat**

A Lukácsházi Óvodafenntartó Társulás Társulási Tanácsa a Társulás 2022. évi költségvetésének módosítását a határozattervezet szerinti tartalommal elfogadja.

Határidő: azonnal

Felelős: Virág János elnök

(Határozat csatolva a jegyzőkönyvhöz)

Több tárgy nem lévén Virág János elnök az ülést bezárta.

Kelt, mint az 1. oldalon.

Virág János dr. Czenki Balázs

elnök jegyző